AQSh savdo vaziri Uilbur Ross Tramp Saudiya Arabistonida nutq so‘zlayotgan vaqtda uxlab qoldi (video)

AQSh savdo vaziri Uilbur Ross prezident Donald Tramp Ar-Riyodda bo‘lib o‘tgan arab mamlakatlari yetakchilarining sammitida nutq so‘zlayotgan vaqtda uxlab qoldi, deb xabar berdi “Interfaks”.

Trampning nutqini Oq uy matbuot xizmati to‘g‘ridan-to‘g‘ri translyatsiya qildi.
Prezident nutqining so‘nggida, savdo-sotiqning ahamiyati haqida gapirganida kameralar Trampning qizi bilan bir qatorda o‘tirgan vazir Rossga qaratildi.
Tasvirda Ross prezident nutq so‘zlayotgan paytda qulog‘iga tarjima uchun mo‘ljallangan naushnik taqib olib uxlayotgani ko‘ringan.

Avvalroq AQSh matbuot kotibi Reks Tillerson Donald Trampning Saudiya Arabistoniga tashrifidan maqsad terrorizmga qarshi kurash ekanligini ta’kidlagan edi. Shu bilan birga Tillerson Amerika prezidentining ushbu tashrifini “tarixiy” deya baholadi.